Diari Oficial de la Generalitat Valenciana


Sumari del DOGV 8862, del 21-07-2020 (2020/5383)

Notificació de la sentència dictada en el procediment ordinari número 479/2018.
-------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5383


Organisme emissor
:   Jutjat de Primera Instància i Instrucció Número 5 de Catarroja

Tipus de document
:   Edicte

Notificació de la sentència dictada en el procediment ordinari número 479/2018. [2020/5383]  
Procediment ordinari [ORD] - 000479/7042-ZO  
En aquest procediment ordinari 479/2018, seguit a instàncies de Bankia, SA, contra Juan Francisco Jiménez Robles i Construcciones J. Mena Levante, SL, s'ha dictat la sentència que, literalment, és com segueix:  
  
«Sentència número 5/2020  
Catarroja, 13 de gener de 2020  
Roberto Ríos Aguado, magistrat jutge del Jutjat de Primera Instància i Instrucció núm. 5 de Catarroja i del seu partit judicial, he vist aquestes actuacions de judici ordinari número 479/2018, seguides a instàncies del procurador dels tribunals Antonio Barbero Giménez, en nom i representació de Bankia, SA, assistit del lletrat Francisco Javier Pla Mas, contra la mercantil Construcciones J. Mena Levante, SL, Juan Francisco Jiménez Robles, declarats en rebel·lia, i José Mena Román, sobre acció de resolució contractual, acció reivindicatòria i acció de reclamació de quantitat; i pertoca dictar la resolució següent:  
  
Dispositiva  
Estime la demanda interposada pel procurador dels tribunals Antonio Barbero Giménez, en nom i representació de Bankia, SA, contra la mercantil Construcciones J. Mena Levante, SL i Juan Francisco Jiménez Robles, declarats en rebel·lia, sobre acció de resolució contractual, acció reivindicatòria i acció de reclamació de quantitat:  
  
1. Declare la resolució del contracte d'arrendament financer (lísing) formalitzat mitjançant l'escriptura autoritzada el 18 de juny de 2010 pel notari de València Vicente Tomás Bernat (núm. 926 de protocol), per causa d'incompliment de la part demandada Construcciones J. Mena Levante, SL.  
2. Declare que la plena propietat de l'immoble objecte del contracte, finca registral núm. 10.430 del Registre de la Propietat de Picassent núm. 2, correspon a Bankia, SA.  
3. Condemne Construcciones J. Mena Levante, SL a l'obligació pura de restituir immediatament a l'actora l'immoble objecte del contracte d'arrendament financer que es resol, finca registral núm. 10.430 del Registre de la Propietat de Picassent núm. 2, i atorgar-li a Bankia, SA la possessió formal i material d'aquest.  
4. Condemne solidàriament els demandats Construcciones J. Mena Levante, SL i Juan Francisco Jiménez Robles al pagament de les quantitats degudes a la demandant, que resulten dels conceptes següents:  
  
a) La quantitat de 33.181,87 euros corresponent a capital vençut i no satisfet en data de 16 de novembre de 2017, a interessos, IVA i demora en aquesta data i a la indemnització convinguda en el 25 % de les quotes pendents de véncer més l'IVA corresponent.  
b) Els interessos de demora que corresponguen sobre aquesta quantitat al tipus pactat del 8,353 %, des del 16 de novembre de 2017.  
c) La quantitat líquida que resulte en concepte de les quotes que vencen i estiguen impagades durant la tramitació del procediment i fins al lliurament efectiu del bé, més els interessos moratoris corresponents des del venciment de cada quota i que han d'efectuar-se en execució de la sentència.  
5. Decrete la cancel·lació de l'assentament registral corresponent a la inscripció 11a de la finca registral núm. 10.430 del Registre de la Propietat de Picassent núm. 2 relativa al contracte d'arrendament financer i opció de compra autoritzat el 18 de juny de 2010 pel notari de València Vicente Tomás Bernat (núm. 926 de protocol), així com de totes les inscripcions i anotacions d'embargament posteriors sobre el dret d'arrendament financer i sobre el dret d'opció de compra, i que estiguen en contradicció amb aquesta resolució. A aquest efecte, expedisc el manament corresponent al Registre de la Propietat de Picassent núm. 2. 6. Tot això, amb la imposició expressa de costes a les parts demandades. Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies, comptador des de l'endemà de la notificació, i de què coneixerà l'Audiència Provincial de València. Aquesta és la meua sentència, de la qual es portarà una testimoniança a les actuacions que l'han motivada i l'original quedarà en el llibre de sentències, que pronuncie, mane i signe.  
  
Publicació. La sentència anterior ha sigut publicada, el mateix dia de la seua data, pel magistrat jutge que la subscriu, mentre celebrava audiència pública, i davant de mi, que, com a lletrada de l'Administració de justícia, en done fe. I, atés que es desconeix el parador dels demandats Juan Francisco Jiménez Robles i Construcciones J. Mena Levante, SL, expedisc aquest edicte a fi que els valga de notificació en deguda forma.  
  
Catarroja, 2 de juliol de 2020.- La lletrada de l'Administració de justícia: Nuria Bargues Angel.